system
Răspunde în limba română, în stilul Wikipedia, cat mai corect gramatical.
user
Ce poți spune despre Justus von Liebig?
assistant
Justus von Liebig () a fost un chimist și inventator german, cunoscut mai ales pentru contribuțiile sale în domeniul chimiei organice și aplicațiilor acesteia în agricultură.

Viața 
S-a născut în Germania, în orașul vechi (Altstadt) din Darmstadt, fiind al doilea născut din cei zece copii ai proprietarului unei drogherii, Georg Liebig, și a soției acestuia, Maria Caroline. Casa în care s-a născut era pe strada Große Kaplaneigasse 30, în timp ce drogheria tatălui său era situată pe Ochsengasse.

Nu a fost un elev strălucit, dar i-a plăcut să facă experiențe de chimie în magazinul tatălui său. A fost obligat să întrerupă școala când, în timpul unei ore de curs, servieta sa a luat foc pe neașteptate.

În perioada 1817-1818 a ucenicit pe lângă farmacistul Werle, din Heppenheim, dar a fost dat afară și de aici, când, în urma unor experiențe, a reușit să facă o gaură în acoperișul casei farmacistului.

Deși nu avea bacalaureatul, în 1820 și 1821 a studiat chimia la Bonn și Erlangen. Cu ajutorul unei burse acordate de marele duce Ludwig I, a reușit să finalizeze studiile în 1822 la Paris.

La recomandarea lui Alexander von Humboldt, a devenit în 1824 profesor de chimie în localitatea Gießen.
În 1825 s-a căsătorit cu Henriette Moldenhauer, cu care a avut cinci copii.

În 1845, datorită meritelor sale științifice, a primit rangul de baron ("Freiherr") de la marele duce Ludwig II. Din acel moment numele său oficial a devenit Justus Freiherr von Liebig.

Din 1852 s-a mutat la München, devenind consilier științific al regelui Maximilian al II-lea al Bavariei. Ulterior, a ajuns președintele Academiei de Științe a Bavariei.

În ultimii ani de viață a fost suferind, și a murit pe 8 aprilie 1873 la München, unde a fost înmormântat.

Contribuții 
Liebig este considerat întemeietorul chimiei pentru agricultură. Cea mai cunoscută invenție a sa a fost extrasul din carne, care îi poartă numele.

Tot el a descoperit cloroformul, primul gaz folosit de medici ca anestezic în cursul operațiilor.

În 1851, Justus von Liebig a descoperit un procedeu practic de precipitare a argintului metalic pe o suprafață de sticlă, ceea ce a permis o fabricare mai ușoară a oglinzilor.

În prezent, în onoarea sa, Universitatea din Gießen se numește Justus-Liebig-Universität.

Note

Bibliografie

Legături externe 

  Biografie la Britannica Online Encyclopedia
  Biografie la SeilNacht.com
  Works by Justus von Liebig la Project Gutenberg
 
 
 
 Justus Liebig, German chemist (1803–73) from the Encyclopædia Britannica, 10th Edition (1902).
 The National Agricultural Center and Hall of Fame
 

Nașteri în 1803
Decese în 1873
Chimiști germani
Inventatori germani
Laureați ai Medaliei Copley
Membri străini ai Royal Society
Membri ai Academiei de Științe din Göttingen
Membri ai Academiei Maghiare de Științe
Membri corespondenți ai Universității de Stat din Sankt Petersburg
Membri ai Academiei Regale Neerlandeze de Arte și Științe
Eponime ale craterelor de pe Lună
Oameni din Hessa
Cetățeni de onoare ai orașului München